CELEX: 62018CA0252
Language: sl
Date: 2020-02-13 00:00:00
Title: Zadeva C-252/18 P: Sodba Sodišča (deveti senat) z dne 13. februarja 2020 – Helenska republika/Evropska komisija, Kraljevina Španija (Pritožba – Jamstveni oddelek Evropskega kmetijskega usmerjevalnega in jamstvenega sklada (EKUJS), Evropski kmetijski jamstveni sklad (EKJS) in Evropski kmetijski sklad za razvoj podeželja (EKSRP) – Odhodki, ki so izključeni iz financiranja Evropske unije – Odhodki Helenske republike – Uredba (ES) št. 1782/2003 – Uredba (ES) št. 796/2004 – Shema pomoči, vezanih na površino – Pojem „trajni pašniki“ – Pavšalni finančni popravki)

30.3.2020   
            
            
               SL
            
            
               Uradni list Evropske unije
            
            
               C 103/2
            
         
      Sodba Sodišča (deveti senat) z dne 13. februarja 2020 – Helenska republika/Evropska komisija, Kraljevina Španija
      (Zadeva C-252/18 P) (1)
      
      (Pritožba - Jamstveni oddelek Evropskega kmetijskega usmerjevalnega in jamstvenega sklada (EKUJS), Evropski kmetijski jamstveni sklad (EKJS) in Evropski kmetijski sklad za razvoj podeželja (EKSRP) - Odhodki, ki so izključeni iz financiranja Evropske unije - Odhodki Helenske republike - Uredba (ES) št. 1782/2003 - Uredba (ES) št. 796/2004 - Shema pomoči, vezanih na površino - Pojem „trajni pašniki“ - Pavšalni finančni popravki)
      (2020/C 103/02)
      Jezik postopka: grščina
      
         Stranke
      
      
         Pritožnica: Helenska republika (zastopniki: G. Kanellopoulos, E. Leftheriotou, A. Vasilopoulou in E. Chroni, agentsi)
      
         Drugi stranki v postopku: Evropska komisija (zastopnika: D. Triantafyllou in A. Sauka, agenta), Kraljevina Španija (zastopnik: S. Jiménez García, agent)
      
         Izrek
      
      
                  1.
               
               
                  Točki 1 in 2 izreka sodbe Splošnega sodišča Evropske unije z dne 1. februarja 2018, Grčija/Komisija (T 506/15, neobjavljena, EU:T:2018:53), se razveljavita v delu, v katerem je Splošno sodišče zavrnilo tožbo Helenske republike glede pavšalnega popravka v višini 25 %, ki je bil naložen z Izvedbenim sklepom Komisije (EU) 2015/1119 z dne 22. junija 2015 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije, za leta zahtevka od 2009 do 2011 zaradi pomanjkljivosti pri opredelitvi in kontroli trajnih pašnikov.
               
            
                  2.
               
               
                  V preostalem se pritožba zavrne.
               
            
                  3.
               
               
                  Izvedbeni sklep 2015/1119 se razglasi za ničen v delu, v katerem je Helenski republiki naložen pavšalni finančni popravek v višini 25 %, ki se uporablja za pomoči, vezane na površino, za leta zahtevka od 2009 do 2011 zaradi pomanjkljivosti pri opredelitvi in kontroli trajnih pašnikov.
               
            
                  4.
               
               
                  Helenska republika in Evropska komisija nosita svoje stroške v zvezi s postopkom na prvi stopnji in pritožbenim postopkom.
               
            
                  5.
               
               
                  Kraljevina Španija nosi svoje stroške v zvezi s postopkom na prvi stopnji in pritožbenim postopkom.
               
            
         (1)  UL C 190, 4.6.2018.